**הנחיות לעבודה בנושא אתיקה בשירותי בריאות**

כל שני סטודנטים נדרשים להגיש עבודה משותפת באתיקה המתייחסת למקרה פרטני בתחום שירותי הבריאות (רצוי בנושא הקשור לעיסוקכם המקצועי או להתנסות אישית כמטופל/מבוטח), המעורר דילמה אתית.

תוכן העבודה:

1. תיאור קצר של האירוע.
2. הצגה תמציתית של הנושא האתי המרכזי – ניתן להיעזר במקורות מתוך רשימת הקריאה של הקורס או כל חומר רלוונטי אחר (עד שלושה מקורות).
3. הגדרת הדילמה האתית (או הדילמות) העולה מן המקרה מנקודת מבט של נותן השירות ו/או מנהלו (מהם הערכים הנמצאים במצב של  קונפליקט האחד עם השני, ומיהם בעלי העניין הנוגעים בדבר)
4. העלאת הנתונים והשאלות שיש לברר לצורך הדיון במקרה
5. מהן החלופות העומדות לפניך ומה השלכותיהן (כיצד תורמת כל חלופה לכל אחד מבעלי העניין או כיצד היא מסבה לו נזק)
6. הצעת דרך ליישב את הדילמה והנימוקים להצדקתה (בחר את החלופה המועדפת עליך ונמק את העדפתך: האם ההחלטה  עולה בקנה אחד עם החוק? האם היא גם "נראית" טוב? האם היא תהיה מקובלת על ארגונך? האם היא "שקופה"? האם תוכל לחיות אתה אם ההחלטה תקבל פרסום ציבורי? מהן ההשלכות של החלטתי על יצירת תקדים בעתיד?).

אורך העבודה לא יעלה על 3 עמודים (לא כולל רשימה ביבליוגרפית).